open-index/open-wikipedia-markdown huggingface dataset:
אפרו

[ממוזער|שמאל|הזמרת [לורין היל עם פאה בצורת אפרו]]
ממוזער|ילד עם תסרוקת אפרו
**אפרו** הוא תסרוקת בה השיער מתרחב מהראש בצורה של הילה, ענן או כדור. אפרו דורש שיער מתולתל מאוד. עבור אנשים רבים ממוצא אפריקאי, אפרו הוא צורת השיער הטבעית שלהם.
כל אחד מכל רקע אתני מסוגל לגדל אפרו במידה ושיערו מתולתל מאוד. אנשים ממוצא אפריקאי שתלתליהם מלופפים באופן הדוק, יכולים ליישר אותם, וכך השיער מקבל נפח ואורך נוסף, על ידי קליעת השיער והפרדת ההתפתלויות תוך שימוש ב"מכוש אפרו". מכוש האפרו הוא עיבוד של כלי סירוק אפריקאי מסורתי, שהוא מסרק צר עם שיניים ארוכות ומרווחות. באופן דומה, אפשר להוסיף נפח לשיער בעזרת מכוש אפרו בשילוב עם חום של מייבש שיער. התוצאה מכונה "התפוצצות".

## קישורים חיצוניים

## הערות שוליים

קטגוריה:תספורות ותסרוקות
אליפות אירופה בכדורסל 2001

**אליפות אירופה בכדורסל 2001**, המכונה גם **[[יורובאסקט]] 2001** היא האליפות ה-32 המאורגנת על ידי פיב"א אירופה. התחרות נערכה בטורקיה בין 31 באוגוסט ל-9 בספטמבר. נבחרת יוגוסלביה זכתה בתחרות אחרי שניצחה את המארחת, נבחרת טורקיה, בגמר. פרדראג סטויאקוביץ' היוגוסלבי הוכרז כשחקן המצטיין בתחרות.

## מיקומים

## שיטת התחרות
8 נבחרות העפילו לתחרות ישירות - קבוצות שסיימו במקומות 1-7 באליפות הקודמת והנבחרת המאחרת. יתר 7 נבחרות העפילו תוך השתתפות בתחרות העפלה. בתחרות השתתפו 32 קבוצות. התחרות נערכה במספר שלבים ממאי 1998 ועד לינואר 2001.

בשלב ראשון 16 הנבחרות חולקו ל-4 בתים. הראשונה בבית העפילה ישירות לשלב רבע הגמר. קבוצות שסיימו במקומות 2/3 בבתים שיחקו משחק נוסף (שמינית הגמר). בהמשך התקיימו משחקים עד למשחק הגמר

## מהלך התחרות
### שלב הבתים

#### בית א' (אנקרה)

#### בית ב' (אנקרה)

#### בית ג' (אנטליה)

#### בית ד' (אנטליה)

## שלב ההצלבה

### משחק הגמר

## שחקנים מצטיינים
* השחקן המצטיין -  פרדראג סטויאקוביץ'
* מלך הסלים -  דירק נוביצקי - 37.8 סלים למשחק בממוצע
* מלך הריבאונדים -  פאו גאסול - 9.7 ריבאונדים בממוצע למשחק
* מלך האסיסטים -  רימונדס מיגליניאקס - 7.2 אסיסטים בממוצע למשחק

חמישיית האליפות:
*  מארקו יאריץ'
*  פרדראג סטויאקוביץ'
*  אנדריי קירילנקו
*  דירק נוביצקי
*  פאו גאסול

## נבחרת ישראל
נבחרת ישראל בכדורסל העפילה לאליפות דרך המוקדמות.

היא סיימה בהצלחה משחקי בית של שלב א' והעפילה לשלב שמינית הגמר. בסיכום הכולל היא סיימה במקום העשירי.
### סגל נבחרת ישראל

 
 
 
 
 
 

 
 
 
 
 
 

מאמן - מולי קצורין

## דירוג סופי

## קישורים חיצוניים
* יורובאסקט 2001 באתר פיב"א אירופה
* האליפות, באתר פיב"א
* תיאור משחק הגמר
* תחרות העפלה ראשית
* סיכום הנתונים
* נבחרת ישראל באליפות
* נתונים מאתר linguasport

קטגוריה:אליפויות אירופה בכדורסל
קטגוריה:תחרויות כדורסל ב-2001
קטגוריה:תחרויות כדורסל בטורקיה
קטגוריה:איסטנבול: תחרויות ספורט
קטגוריה:אנקרה: ספורט
קטגוריה:2001 באירופה
1036

## אירועים
* אדוארד המודה שב לאנגליה עם אחיו הגדול אלפרד, שניסה להדיח את המלך הרולד הראשון, בן לשושלת הדנית, ולמלוך בעצמו. אלפרד נלכד והוצא להורג, אך אדוארד הצליח להימלט

## נולדו

## נפטרו

## לוח שנה

## קישורים חיצוניים
1029

## אירועים

## נולדו
* אלפ ארסלאן (מוחמד בן דאוד), הסולטאן השני בשושלת הסלג'וקית (נפטר ב-1072)

## נפטרו
* קוויריקה השלישי הגדול, שליט ממלכת קאחתי-הרתי.

## לוח שנה

## קישורים חיצוניים
1028

## אירועים

## נולדו

## נפטרו

* רבינו גרשום מאור הגולה (נולד ב-960)

## לוח שנה

## קישורים חיצוניים
1026

## אירועים
* פייטרו בארבולאנו מתחיל לכהן כדוג'ה של ונציה לאחר הדחתו של אוטונה אורסאולו

## נולדו
* טוסטיג גודווינסון, רוזן נורתמבריה (נפטר ב-1066)

## נפטרו

## לוח שנה

## קישורים חיצוניים
1024

## אירועים
*נוסדה השושלת הסאלית באימפריה הרומית הקדושה, על ידי קונראד השני.

## נולדו

## נפטרו

## לוח שנה

## קישורים חיצוניים
1039

## אירועים
* גאגיק מוכתר כמלך ממלכת קאחתי-הרתי

## נולדו

## נפטרו

## לוח שנה

## קישורים חיצוניים
חי (אלבום של עפרה חזה)

**"חי"** הוא אלבום הסולו החמישי של עפרה חזה. כשהיא בשיא הקריירה הישראלית שלה, זכתה חזה בתחרות הקדם אירוויזיון 1983 ששודרה בשידור חי ושהובאה לשידור על ידי הבמאי ראול יחיאל, וייצגה את ישראל בתחרות האירוויזיון שנערכה במינכן שבגרמניה עם שיר הנושא של האלבום, שכתב אהוד מנור והלחין אבי טולדנו. חזה הגיעה למקום השני והקליטה את השיר באנגלית, בגרמנית ובצרפתית. "חי" נבחר לבסוף ל"שיר השנה" במצעד הפזמונים העברי השנתי של רשת ג' ושל גלי צה"ל, ועפרה ל"זמרת השנה". להיטים נוספים מהאלבום כללו את "אמן למילים", "סוף קיץ" שהגיע למקום השביעי במצעד השנתי, "סופרסטאר" שזכה במקום השני בשירוויזיון ו"אחרי החגים" בדואט עם אבי טולדנו. האלבום הגיע תוך זמן קצר למעמד פלטינה. לבסוף, זכה האלבום לתואר פלטינה כפולה על סך מכירות של 80,000 עותקים.

בשנת 2002 יצא האלבום במארז מיוחד לצד האלבום בית חם, זאת לאחר הצלחת אלבום האוסף מנגינת הלב.

## רשימת רצועות
#**[[חי (שיר של עפרה חזה)|חי]]** (אהוד מנור – אבי טולדנו) [3:04]
#**אמן למילים** (בצלאל אלוני) [2:50]
#**[[בלדה למלך]]** (בצלאל אלוני – ברוך עינב) [2:07]
#**אחרי החגים** (אהוד מנור – אבי טולדנו) [3:00]
#**משורר הרחוב** (משה בן שאול – אמיר פרויליך) [4:50]
#**מחפשת דרך** (קובי לוי – אמיר פרויליך) [3:50]
#**עכשיו** (בצלאל אלוני) [3:05]
#**מאמי** (בצלאל אלוני – אבי טולדנו) [3:25]
#**סופרסטאר** (בצלאל אלוני) [3:32]
#**[[סוף קיץ|סוף הקיץ]]** (חיה ורד – יאיר רוזנבלום) [4:15]
* עיבודים וניהול מוזיקלי – אלדד שרים (מלבד: "חי" ו"אחרי החגים" – עיבודים של ננסי ברנדס).

## קרדיטים
* מפיק – בצלאל אלוני.
* עוזרת הפקה – בהט עילם.
* עיצוב עטיפה – יעל נדיב.
* צילום – יקי הלפרין.
* הוקלט באולפני "רולי", "סיגמא" ו"קולינור".

## קישורים חיצוניים

*  סופרסטאר, מתוך ערוץ המוזיקה של הטלוויזיה החינוכית הישראלית באתר YouTube
* 40 שנים לצאת האלבום "חי" של עפרה חזה, באתר כאן, 24 במרץ 2023

## הערות שוליים

קטגוריה:אלבומי עפרה חזה
קטגוריה:אלבומים בעברית
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
1023

## אירועים
* עבד אל-רחמן החמישי ממונה לח'ליף בקורדובה 
* אמיר סביליה הכריז על עצמאותו מחליפות קורדובה.
* בעיר צ'נגדו, בתקופת שושלת סונג, החל השימוש בשטר הכסף הראשון מאז ומעולם - ה"ג'יאו דזי" (Jiao Zi)

## נולדו

## נפטרו

## לוח שנה

## קישורים חיצוניים
1019

## אירועים
* כיבוש פנג'אב על ידי מחמוד מע'זנה.

נוסדה העיר בְּרֶסְט (בעבר נקראה בְּרֶסְט לִיטוֹבְסְק) ביידיש: בְּרִיסְק, כיום בתחום בלארוס.

## נולדו
*הארדיקאנוט - מלך אנגליה ודנמרק (ייתכן שנולד ב-1018), (נפטר ב-1042). 

## נפטרו

## לוח שנה

## קישורים חיצוניים
1018

## אירועים
* הקמת ממלכה מורית עצמאית באלגארבה.

## נולדו
*הארדיקאנוט – מלך אנגליה ודנמרק (ייתכן שנולד ב-1019), (נפטר ב-1042). 

## נפטרו

## לוח שנה

## קישורים חיצוניים
האיש שידע לעופף

[שמאל|ממוזער|200px|עטיפת הספר '''האיש שידע לעופף''' מאת [קארל צ'אפק]]
**האיש שידע לעופף, סיפורים והומורסקות** הוא ספר הכולל מבחר סיפורים הומוריסטיים קצרים מאת הסופר הצ'כי הנודע קארל צ'אפק, שזכה לפרסום רב בין שתי מלחמות העולם. הסיפורים קובצו יחד על ידי המתרגם דב קוסטלר. הספר ראה אור לראשונה בעברית בשנת 1977 בהוצאת דביר, ושמו ניתן לו מהסיפור "האיש שידע לעופף" המופיע בקובץ אגדות וסיפורי משנה בספר. 
 
## הקבצים המופיעים בספר
* **סיפורים מן הכיס הראשון**
::בקובץ זה מופיעים חמישה סיפורי בלשים ומשטרה קצרים והם: המשורר, על תנאי, עקבות, הפשע בבקתה והפשע בסניף הדואר.

* **סיפורים מן הכיס השני**
::בקובץ זה מופיעים שבעה סיפורי בלשים ומשטרה קצרים והם: צ`ינטמנים וציפרים, פרשת התינוק, הרצח הגנוב, סיפורו של המנצח קאלינה, הקאקטוס הגנוב, אוסף בולים והמחט.

* **ספר האפוקריפים**
::בקובץ זה מופיעים שמונה סיפורים קצרים והם: אופיר, ניתוץ פסילים, אלכסנדר הגדול, נפוליאון, אגאתון או על החכמה, מעשה בחמש כיכרות לחם, וידויו של דון חואן ומותו של ארכימדס.

* **אגדות וסיפורי משנה**
::בקובץ זה מופיעים שמונה סיפורים קצרים והם: ההולל, האורח הראשון, מקרה יורידי, האיש שידע לעופף, עשרה סנטאווט, הראיון, ההילה, ואגדות נושים על הבארון ביהארי.

* **אחרית דבר**
: קארל צ`אפק, חייו ויצירתו

## לקריאה נוספת
* קארל צ`אפק, **האיש שידע לעופף**. תרגום דב קווסטלר. הוצאת דביר 1977. 164 עמודים. מהדורה מחודשת: הוצאת מחברות לספרות 2010.

## קישורים חיצוניים
* פאר פרידמן, "מקרה מקרופולוס" - "הלא ייאמן פשוט ישנו": גרסה מלאה של רשימה על הספר שפורסמה באתר נענע10
* 

קטגוריה:מעשיות ואגדות
קטגוריה:ספרות צ'כית
1017

## אירועים
*קאנוט הגדול מוכתר למלך אנגליה 

## נולדו

## נפטרו

## לוח שנה

## קישורים חיצוניים
1015

## אירועים
*קאנוט הגדול פולש לאנגליה 
* אמיר מורי בראש צי של 125 ספינות הפליג לסרדיניה בכוונה לכבוש אותה. הכוח המשותף של ג'נובה ופיזה הצליח להדוף אותו.
* אמיר סאוטה בראש צבא כבש את קורדובה, הוציא להורג את הח'ליפה ומונה במקומו.
* תחילת כהונה של אולף השני, מלך נורווגיה. בהיותו נוצרי הוא פועל להפצת הנצרות בנורווגיה.

## נולדו

## נפטרו
* ולדימיר הראשון, נסיך קייב

*

## לוח שנה
1022

## אירועים
* הקמת ממלכה מורית עצמאית בליסבון.

## נולדו

## נפטרו
*אולוף סקוטקונונג מלך שוודיה 

## לוח שנה

## קישורים חיצוניים
1020

## אירועים

## נולדו

## נפטרו
*פירדוסי - המשורר הפרסי הלאומי (נולד ב-934).

## לוח שנה

## קישורים חיצוניים
1013

## אירועים
* חליפות קורדובה החלה להחלש והוקמו מספר מדינות עצמאיות של מורים.
*גרוש היהודים מחליפות קורדובה 

## נולדו
* רבי יצחק אלפאסי, מגדולי פוסקי התלמוד ומגדולי הפוסקים הספרדים  

## נפטרו

## לוח שנה

## קישורים חיצוניים
1012

## אירועים
* צבא ברברי כבש את קורדובה מחדש וכחצי מאוכלוסיית העיר הוצא להורג. סוליימן השני מונה מחדש לח'ליפה של קורדובה.
* נקבעו תקנות חרם דרבנו גרשום העוסקות (בעיקרן) במבנה הנישואים ובמעמד האישה (יהדות)

## נולדו
*האפיפיור בנדיקטוס התשיעי (הערכה)

## נפטרו

## לוח שנה

## קישורים חיצוניים
1010

## אירועים
* הח'ליפה המודח של קורדובה מוחמד השני שנמלט לטולדו יצר ברית עם שליט ברצלונה. הצבא המשותף הביס את צבא הח'ליפה הברברי והשתלט על קורדובה.
* חישאם אל חאקם מונה לח'ליפה של קורדובה.

## נולדו

## נפטרו

## לוח שנה

## קישורים חיצוניים
מפרץ סנט לורנס

**מפרץ סנט לורנס** (באנגלית: **Gulf of Saint Lawrence**) בקנדה, הוא לשון הים החודרת ליבשה הארוכה ביותר בעולם. המפרץ הוא המוצא לים של הימות הגדולות הנמצאים על גבול ארצות הברית וקנדה. נהר סנט לורנס שמנקז את מימיהם של האגמים, נשפך למפרץ, בין העיר קוט-נור (Côte-Nord) בקוויבק ובין האי אנטיקוסטי. משם זורמים המים לאוקיינוס האטלנטי.

המפרץ גובל מצפון בחצי האי לברדור ובקוויבק וממזרח בפרובינציית ניופאונדלנד. מדרום בחצי האי נובה סקוטיה ובאי קייפ ברטון, וממערב בניו ברנזוויק. במפרץ עצמו נמצאים האיים: אנטיקוסטי, הנסיך אדוארד ומגדאלן.

מלבד נהר הסנט לורנס, נשפכים למפרץ נהרות נוספים. הבולטים בהם: מירמיצ'י, רסטיגוש, מרגרי והמבר.

## קישורים חיצוניים

* 

סנט לורנס
קטגוריה:ניופאונדלנד ולברדור: גאוגרפיה
קטגוריה:קוויבק: גופי מים
סנט לורנס
סנט לורנס
קטגוריה:אי הנסיך אדוארד: גאוגרפיה
מלחת

[ממוזער|שמאל|250px|[כרייה|מכרה (המכונה Nitrary) טיפוסי להפקת נתרן חנקתי הבנוי ממרבצים (C) המכילים צמחייה נרקבת המעורבבת בדשן ועוברים הרטבה. לאחר זמן, אוסף הכורה את אבקת הנתרן החנקתי הנפלט ומעביר אותו למפעל (B), שם מרוכז החומר באמצעות הרתחה בדוד חימום (A). גרמניה, סביבות 1580]]
**מְלַחַת** (באנגלית: **Saltpeter**; בספרדית: **Salitre**) היא תערובת של המלחים אשלגן חנקתי (KNO3) ונתרן חנקתי (NaNO3), המופיעה בטבע כמחצב, לעיתים במעורב עם גבס, חול ומלחים נוספים.
המרבצים הגדולים ביותר של מלחת מצויים במדבר אטקמה שבאמריקה הדרומית, בצפון צ'ילה של ימינו. לכן יש המכנים אותה "מלחת צ'ילי". המלחים המופקים ממנה מופרדים ומשמשים לייצור דשנים, אבק שרפה וחומרי נפץ, ולכן נודעה לה חשיבות כלכלית רבה. היא כונתה בספרדית Oro Blanco ("הזהב הלבן") והשפיעה רבות על התפתחויות כלכליות ופוליטיות בהיסטוריה של צ'ילה.

גילוי מרבצי המלחת במדבר אטקמה במאה ה-19, וההכרה בערכם הכלכלי הרב, הביאו לסכסוכי גבול בין צ'ילה לבין שכנותיה בוליביה ופרו, ולפרוץ מלחמת האוקיינוס השקט (1879–1883), שבסיומה סיפחה צ'ילה את מרבית אזורי הכרייה של המלחת.

ממשלת צ'ילה מסרה את הזיכיונות לכריית המלחת לחברות זרות, רובן בריטיות, שהעסיקו אלפי פועלים בתנאי עבודה ירודים. עקב כך פרצה בסוף שנת 1907 שביתה של פועלי המכרות, ובעקבותיה שביתה כללית במחוזות הצפוניים של צ'ילה, שהסתיימה בטבח סנטה מריה דה איקיקה ב-21 בדצמבר, אירוע מכונן בתולדות תנועת הפועלים בצ'ילה.

בראשית המאה ה-20 פותחו בגרמניה שיטות לייצור מלאכותי של אשלגן חנקתי ונתרן חנקתי, ובעקבות זאת ירד ערכה של המלחת הטבעית לאחר מלחמת העולם הראשונה, וכרייתה הצטמצמה מאוד מאז שנות ה-30.

בארץ ישראל, עד תקופת המנדט לפחות, הופקה מלחת לצורך ייצור אבק שריפה מזבל עופות ובהמות בתהליך בישול והפרדה.

## הערות שוליים

קטגוריה:מחצבים
קטגוריה:צ'ילה: היסטוריה
זיכרון דברים

**זיכרון דברים** הוא חוזה הנפוץ בקרב הציבור כתחליף ראשוני לחוזה מסודר, ומטרתו לסכם משא ומתן ראשוני בנוגע לעסקה הנרקמת בין הצדדים. מבחינה משפטית, המושג **זיכרון דברים** מתאר מצב עובדתי, בו מחד הצדדים הגיעו להסכמה על פרטים מסוימים ומאידך ברור לצדדים שבהמשך יערך חוזה סופי.

לעיתים זיכרון הדברים הוא חוזה לכל דבר, אשר כפוף לדיני החוזים ומחייב את החותמים עליו ככל חוזה אחר, על פי סעיף 24 לחוק. זיכרון הדברים נכתב בדרך כלל מצד אנשים שאינם מוסמכים כעורכי דין, ומכאן נובעת גם בעיה אפשרית בשימוש בו, שכן מצד אחד הוא מחייב, ומצד שני לעיתים קרובות אינו מסכם את העסקה המתבצעת במלואה, ומשאיר מקומות רבים לחילוקי דעות ופרשנויות שונות.

בהיות זיכרון הדברים חוזה לכל דבר, הוא נתון לפרשנות בית המשפט על פי חוק החוזים, כאשר בית המשפט מנסה לפרש את החוזה בהתאם לרצון הצדדים, כפי שנראה היה בזמן כריתת החוזה. אי קיומו של זיכרון הדברים מטופל על ידי בתי המשפט כהפרה של כל חוזה אחר, וכרוכה בפיצוי הצד הנפגע.

זיכרון דברים יכול להחתם אף בין מדינות, לדוגמה זיכרון הדברים שנחתם בין בריטניה צפון אירלנד וממשלת רפובליקת רואנדה.

יש לשים לב להבדלים בין זיכרון דברים, חוזה, ומסמך כוונות. שלוש דרכים ליצירת הסכמים.

שני מבחנים עיקריים עומדים בפני בית המשפט על מנת לקבוע את תקפותו של זיכרון הדברים: מבחן גמירות הדעת ומבחן המסוימות.

## גמירות דעת
מבחן גמירות הדעת (intent) בודק אם בעת כתיבת החוזה הייתה הסכמה של הצדדים להתקשר בקשר חוזי מחייב. עניין החתימה אינו מקודש, שכן יכולה להיות גמירות דעת גם ללא חתימה. אך ללא ספק חתימה מהווה הוכחה לגמירות דעת. פסיקות בית המשפט נותנות קווים מנחים נוספים התורמים להחלטה בדבר גמירות דעת:
* תחילת ביצוע החוזה. כך למשל, העברה של מקדמה בהסכם מכירת רכב.
* אקט פורמלי במעמד חגיגי, כגון הרמת כוסית או תקיעת כף.

כמו כן, נקודות עקרוניות בחוק החוזים חייבות להתקיים:
* חתימה על ידי בני סמכא כשירים משפטית המייצגים את עצמם או את הגוף המשפטי שבשמו הם פועלים.
* העדר התניה המתנה את ביצוע ההסכם.

## מסוימות
מבחן המסוימות (specificity) קובע כי הפרטים החשובים והעקרוניים הנוגעים לחוזה צריכים להיות מצוינים בו. כך למשל, נושאים כגון תיאור נשוא החוזה, מחיר ומיקום חייבים להופיע. בית המשפט קבע בעבר כי חסרונו של תיאור הנכס (במקרקעין למשל, מדובר בכתובת מדויקת, או לחלופין מספר חלקה) הוא עילה לקביעת חוסר תקפותו של ההסכם.

## שימוש נבון בזיכרון דברים
על מנת לעגן את ההסכמות שנוצרות בזמן משא ומתן, ללא מתן התחייבות, יש להוסיף סעיף המסייג את ההסכמות ומתנה את ביצוע הכתובת בזיכרון הדברים בחתימה על חוזה מלא. למשל "מסמך זה מתאר את ההסכמות בין הצדדים, אך אינו מחייב אלא ישמש בסיס להסכם סופי שייחתם בעתיד". לחלופין, ניתן לקבוע מנגנון פיצוי מוסכם, למקרה שאחד הצדדים מבקש שלא לקיים את ההסכם.

## מקרקעין
ככל חוזה העוסק במקרקעין, גם זיכרון הדברים העוסק במקרקעין כפוף לסעיף 8 לחוק המקרקעין הדורש מסמך כתוב. החתימה על זיכרון דברים בנושא מקרקעין היא בעייתית גם מהטעם שבהיותו מחייב הוא כפוף לחובת דיווח לרשויות המס, ואי דיווח בזמן עלול לגרום להליכים משפטיים ולקנסות.

## הערות שוליים

קטגוריה:חוזים והסכמים
קטגוריה:מונחים משפטיים
999

999 היא שנה פלינדרומית, האחרונה באלף הראשון. השנה הפלינדרומית הקודמת לה היא 989, והבאה אחריה היא 1001.

## אירועים
* הכוחות הטורקים כובשים את בוכרה. סיום השושלת הסאמאנית.

## נולדו

## נפטרו

## לוח שנה

## קישורים חיצוניים
Memories of the Never Happened

**Memories of the Never Happened** הוא אלבום האולפן השביעי של להקת רוקפור (אלבום האולפן הרביעי של הלהקה בשפה האנגלית). האלבום יצא ב־8 במאי 2007, ולווה בסיבוב הופעות בארץ ובארצות הברית.

## רקע
3 שנים לאחר האלבום Nationwide, במהלכן נפרדו מהסולן אלי לולאי, וצרפו את הקלידן יקי גני, הוציאו רוקפור את Memories of the Never Happened, שהוקלט ברובו בסן דייגו. את תפקיד הסולן תפס ברוך בן יצחק, מלבד רצועות 4 ו־11, בהן הסולן הוא מרק לזר.

את האלבום קידמו הסינגלים Goes Around (אליו צורפו השיר The Sound of Silence במקור של סיימון וגרפונקל והקטע האינסטרומנטלי Sideburns Pursuit) ו־Young Believer (אליו צורפו השירים Candlelight ו־Crash on Subtitles, שניהם במקור מהאלבום Nationwide אך בביצועים חדשים).

## רשימת השירים
#"Glued"- 2:29
#"Half & Half" - 4:39
#"Because of Damaging Words" - 4:09
#"No Worries" - 3:26
#"Old Village House" - 6:46
#"Dear Truth" - 6:10
#"Goes Around" - 4:19
#"It Ain't Easy (When You're Gone)" - 3:46
#"Young Believer" - 5:23
#"Corridors" - 6:47
#"Lady Jette" - 5:32

## חברי הלהקה
ברוך בן יצחק - שירה, גיטרות
מרק לזר - שירה, באס
איסר טננבאום - תופים, כלי הקשה
יקי גני - קלידים

## קישורים חיצוניים
* 

* 

קטגוריה:אלבומי רוקפור
קטגוריה:אלבומים באנגלית
אבו מנה

**אַבּוּ מֵנָה**, או **אַבּוּ מִינַא** (בערבית: **أبو مينا**) הייתה עיר, מנזר ומתחם עלייה לרגל נוצרי חשוב בשלהי העת העתיקה במצרים, במרחק 45 קילומטרים דרומית-מערבית לאלכסנדריה. שרידי האתר הוכרזו על ידי אונסק"ו כאתר מורשת עולמית ב-1979. מבין המבנים המקוריים שרדו מעטים בלבד, אך ניתן להבחין ביסודות של הבניינים העיקריים, כגון הבזיליקה.

בעקבות פעילויות חקלאיות באזור חלה עלייה משמעותית במפלס המים, דבר שגרם למספר בניינים באתר להתמוטט או לאבד מיציבותם. בשנת 2001 הוסיפו את האתר לרשימת אתרי המורשת העולמית המצויים בסיכון. החל מ-2021 הוכנסו שיפורים למערכות ההשקיה באזור שתרמו להורדת מפלס המים וייצוב המבנים. בעקבות זאת, ועדת המורשת העולמית של אונסק"ו החליטה להסיר את האתר מרשימת אתרי המורשת העולמית בסיכון ב-2025.

[שמאל|ממוזער|250px|[איקונין מהמאה ה-6 המתאר את ישו עם מינא]]
שמאל|ממוזער|250px|המנזר המודרני באבו מנה

## היסטוריה
מינא הקדוש היה מרטיר שחי בשלהי המאה ה-3 או בתחילת המאה ה-4. מספר מקורות מהמאה ה-5 ותקופות מאוחרות יותר נחלקים במקצת באשר למקום קבורתו והקמת הכנסייה על שמו שהתרחשה לאחר מכן. המרכיבים החשובים בסיפור הם שגופתו נלקחה מאלכסנדריה על גבי גמל שהובל אל תוך המדבר מעבר לאגם מריוט. בנקודה מסוימת, הגמל סירב להמשיך ללכת למרות כל הניסיונות לדרבן אותו. דבר זה נתפס כאות אלוהי, ומלווי הגופה קברו אותה באותו מקום בדיוק.

ברוב גרסאות הסיפור נטען שמיקום הקבר נשכח עד הגילוי מחדש הנסי על ידי רועה צאן מקומי. לפי תרגום של אתיופי:

השמועה על סגולות הריפוי של הרועה התפשטה במהירות. הסינקסריום מתאר כיצד קונסטנטינוס הגדול שלח את בתו החולה לרועה על מנת שזה ירפא אותה. כמו כן, מסופר גם כיצד הבת מצאה את גופתו של מינא, כאשר לאחר מכן קונסטנטינוס הורה לבנות כנסייה באתר זה (בחלק מהגרסאות האחרות של הסיפור מופיע הקיסר זנון, אך ארכאולוגים הצליחו לתארך את היסודות העתיקים של המבנים לאמצע המאה ה-4). בשלהי המאה ה-4 האתר כבר היה מקום עלייה לרגל חשוב עבור נוצרים שהיו זקוקים לרפואה ונסים אחרים.

במהלך שלטונו של ארקדיוס הארכיבישוף המקומי קבע שהעולים לרגל גורמים לעומס יתר על הכנסייה הקטנה. הוא כתב לקיסר האימפריה הביזנטית, שהורה על הרחבה משמעותית של המבנים, הרחבה שהייתה הראשונה מבין שלוש ההרחבות של הכנסייה שהיו עתידות להתרחש. בסוף שלהי העת העתיקה אבו מנה הפך לאתר העלייה לרגל החשוב ביותר בכל מצרים.

אבו מנה נחרב על ידי הכובשים המוסלמים שהגיעו לאזור באמצע המאה ה-7.

## חפירות ארכאולוגיות
החפירות הראשונות באתר נערכו בין 1905 ל-1907. במהלך החפירות נחשפה כנסיית בזיליקה גדולה, כנסייה סמוכה שבה ככל הנראה נשמרה גופתו של מינא, ובית מרחץ רומי.

סדרת חפירות ארוכה יותר, שנערכה על ידי המוסד הגרמני לארכאולוגיה, הסתיימה ב-1998. במהלך החפירות האחרונות התגלו מתחמי מגורים גדולים עבור עולים לרגל שהיו עניים, ובמתחמים אלו היו אזורים נפרדים לגברים, נשים וילדים. מתחם גדול שהתגלה בכיוון דרום מהבזיליקה היה ככל הנראה מקום המגורים של ראש המנזר. בעקבות החפירות האחרונות הועלתה השערה שהקסנודוכיון (אזור קבלת הפנים במנזר) היה במקור בית קברות. לפי הממצאים נראה כי אגן הטבילה שהיה ליד הכנסייה המקורית עבר שלושה שלבי התפתחות. כמו כן, במקום התגלה מכבש יין, כולל חדרי אחסון תת-קרקעיים, המתוארך למאה ה-6 והמאה ה-7.

## קישורים חיצוניים

## הערות שוליים

קטגוריה:מצרים: אתרים ארכאולוגיים
קטגוריה:מצרים: מבנים
קטגוריה:מצרים: יישובים לשעבר
קטגוריה:יישובים שהוקמו במאה ה-4
אנדרטת התגליות

שמאל|ממוזער|250px|תקריב על דמויות הפסלים
**אנדרטת התגליות** (בפורטוגזית **Padrão dos Descobrimentos**) היא אנדרטה השוכנת ברובע בלן בעיר ליסבון. האנדרטה נבנתה ב-1940 לכבודם של מגלי הארצות הפורטוגלים של עידן התגליות במאה ה-15 וה-16, בו הובילה האימפריה הפורטוגזית מסעות גילוי וכיבוש של ארצות חדשות ברחבי העולם. האנדרטה בנויה בשפך נהר הטז'ו, סמוך למקום ממנו הפליגו רבות מן האוניות של המסעות שיעדיהם טרם היו מוכרים.

את האנדרטה המונומנטלית עיצבו האדריכל קוטינלי טלמו והפסל לאופולדו דה אלמיידה הפורטוגלים, לכבוד תערוכת העולם הפורטוגזי (Exposição do Mundo - Português - תערוכה שהוקדשה למושבות פורטוגל בעולם) שהתקיימה בבלן בין ה-23 ביוני ל-2 בדצמבר 1940. הרעיון שלה שיקף אידיאליזציה רומנטית של ההיסטוריה הפורטוגלית, שאפיינה את תקופת שלטונו של הרודן סלזר.

המונומט המקורי נבנה מחומרים מתכלים ולכן נבנה מחדש ב-1960 ביציקת בטון, לציון 500 שנים למותו של אנריקה הספן.

## תיאור האנדרטה
האנדרטה כוללת מגדל בטון בגובה 52 מטר בו משולבת צורה המזכירה חרטום של ספינה. לאורך החרטום ובשני צדי האנדרטה מוצבים פסליהם של כמה מגדולי האישים הפורטוגזים של התקופה, מגלי ארצות, מדענים, אנשי רוח ומנהיגים, ובראשם אנריקה הספן. עם האישים המונצחים נמנים:
*ואסקו דה גאמה - מגלה ארצות, הראשון שהגיע ישירות בדרך הים מיבשת אירופה להודו.
*פדרו קברל - נווט ומגלה ארצות הנחשב, בדרך כלל, לאירופאי הראשון שגילה את ברזיל.
*פרדיננד מגלן - האירופאי הראשון שהגיע לאיי התבלין שבאינדונזיה בהפלגה מערבה, והראשון שיצא למסע על מנת להקיף את העולם בספינה, וכן האירופאי הראשון שהפליג באוקיינוס השקט, והוא זה שנתן לו את שמו.
*דיוגו קאו - מגלה ארצות שערך שני מסעות לאורך החוף המערבי של אפריקה.
*בארתולומיאו דיאש - מגלה ארצות.
*אפונסו דה אלבוקרקי - אדמירל שפעולותיו הצבאיות והמנהליות הובילו להקמת האימפריה הפורטוגזית באוקיינוס ההודי.
*לואיש דה קמואש - משורר
*פדרו נונס - מתמטיקאי, בעל תרומה מכרעת לפיתוחו של מדע הניווט, צעד הכרחי להמשך מסעות התגלית של פורטוגל.
*ז'ואאו גונסלווש זארקו - נווט ומגלה ארצות שגילה את איי מדיירה.
*פרנאו מנדש פינטו - מגלה ארצות וסופר. עלילותיו נודעו כתוצאה מפרסום ספר זיכרונותיו, "מסעות", שפרטים רבים בו מוטלים בספק.
*פרנסיסקו חאווייר - מחשובי המיסיונרים הקתוליים וממייסדי מסדר הישועים. הכנסייה הקתולית רואה בו את גדול מפיצי הנצרות לאחר פאולוס.
*מרטים אפונסו דה סוזה - מגלה ארצות.
*אפונסו החמישי, מלך פורטוגל - מלך פורטוגל מגיל 6 עד יום מותו. כונה גם "האפריקאי", על שם כיבושיו באפריקה.
*פרו דה קוויליאן - דיפלומט ומגלה ארצות.
*נונו גונסאלווס.

בתוך מבנה האנדרטה חלל קטן ובו מוצגת ההיסטוריה של ליסבון. חלקו העליון של המבנה נגיש לציבור באמצעות מעלית ובו נמצאת נקודת תצפית טובה על האזור. על המדרכה בסמוך לאנדרטה הוקם פסיפס ענק בסגנון ריצוף פורטוגזי (calçada) ובו מפת העולם ודרכי הניווט החדשים שגילו הפורטוגלים במרכזה של שושנת רוחות ענקית. הפסיפס ניתן במתנה על ידי ממשלת דרום אפריקה ב-1960.

## גלריה

תמונה:Tagus-Lisbon.jpg|מראה כללי
תמונה:Prt095.jpg|הפסיפס
קובץ:Padrao dos Descobrimentos 1.JPG|חזיתו הצפונית של המבנה
תמונה:Padrão dos Descobrimentos em Lisboa.jpg|המבנה מואר בלילה


## קישורים חיצוניים

* 
* אנדרטת התגליות
* אריק זרה, דמויות יהודית באנדרטת התגליות, 8 בספטמבר 2019


* Padrão dos Descobrimentos


## הערות שוליים

קטגוריה:ליסבון: מבנים
קטגוריה:פורטוגל: אנדרטאות
קטגוריה:עידן התגליות
גביע העולם בכדורסל

**גביע העולם בכדורסל** (ידוע גם בכינוי **מונדובאסקט**; נקרא **אליפות העולם בכדורסל** בין השנים 1950 ו-2012) הוא תחרות כדורסל בינלאומית מטעם פיב"א, המיועדת לנבחרות כדורסל גברים מכל העולם. הטורניר נערך כל ארבע שנים, ובאותה השנה נערך גם גביע העולם בכדורסל נשים. במתכונתו הנוכחית משתתפות בטורניר 32 נבחרות.

לזוכה בטורניר מוענק מאז 1967 גביע נייסמית', הקרוי על שמו של ממציא הכדורסל ג'יימס נייסמית'.

## היסטוריה
אליפות העולם נוסדה ומאורגנת על ידי פיב"א, ונערכה לראשונה בארגנטינה בשנת 1950. מאז 1970 האליפות נערכה בקביעות בשנה השנייה שלאחר האולימפיאדה. מספר המשתתפות נע בין 10 ל-14 עד 1982. ב-1986 השתתפו 24 נבחרות, מ-1990 עד 2002 השתתפו באליפות 16 נבחרות, ב-2006 הורחב שוב הטורניר ל-24 נבחרות, וב-2019 הוא הורחב ל-32 נבחרות.

בשנים הראשונות שלטו באליפות נבחרות מיבשת אמריקה, כאשר נבחרות ,  ו (פעמיים) זכו בארבעת הטורנירים הראשונים.

מ-1967 עד 2002 חלקו ביניהן את מרבית התארים נבחרות  (שלוש פעמים) ו (חמש פעמים), כאשר גם ארצות הברית זכתה פעמיים נוספות בתואר. האלופה המכהנת היא גרמניה שזכתה באליפות שהתקיימה בפיליפינים 2023. בהחל משנת 1990 משתתפים באליפות שחקני NBA.

ב-26 בינואר 2012 הודיעה פיב"א רשמית על שינוי שמה של התחרות ל**גביע העולם בכדורסל**. התחרות נערכה לראשונה תחת שמה החדש ב-2014 בספרד. הטורניר שאחריו נערך בשנת 2019 בסין, ומספר הנבחרות המשתתפות גדל לראשונה ל-32.

### ישראל באליפות העולם בכדורסל
 השתתפה פעמיים באליפות העולם. ב-1954 השתתפה ישראל באליפות בזכות המקום החמישי שהשיגה באליפות אירופה ב-1953. את האליפות הזו סיימה ישראל במקום שמיני. ב-1986 השתתפה ישראל באליפות לאחר שהדיחה במוקדמות את סגנית אלופת אירופה , בזכות סל ניצחון דרמטי של מיקי ברקוביץ'. באליפות עצמה סיימה ישראל במקום שביעי.

## טורנירי אליפות העולם

* עד אליפות העולם בכדורסל 1978 השלב הסופי נערך בשיטת בית גמר, ולא בשיטת המפסיד יוצא כמקובל. התוצאות לעיל הן בין הנבחרות במשחקים ביניהן בשלב הסופי בשיטת הליגה.

## טבלת מדליות
16 נבחרות זכו עד היום במדליה באליפות העולם. פיב"א מכירה בהישגים של הרפובליקה הפדרלית הסוציאליסטית של יוגוסלביה ושל ברית המועצות, בנפרד מההישגים של יוגוסלביה/סרביה ומונטנגרו/סרביה ושל רוסיה, בהתאמה. סרביה היא ממשיכת דרכה של סרביה ומונטנגרו, שזכתה בשתי מדליות.

## השחקן המצטיין

## מלך הסלים

## ראו גם

* גביע נייסמית' (פרס)
* הגביע הבין-יבשתי בכדורסל
* אליפות אירופה בכדורסל

## קישורים חיצוניים

* 
* ההיסטוריה של אליפות העולם בכדורסל באתר הרשמי של פיב"א

## הערות שוליים

*
קטגוריה:תחרויות כדורסל
כדורסל
אחמד שאה קאג'אר

**אחמד שאה קאג'אר** (בפרסית: **احمد شاه قاجار**; 21 בינואר 1898 – 21 בפברואר 1930) היה שאה איראן בין השנים 1909–1925. אביו, מוחמד עלי שאה קאג'אר, הודח מתפקידו כשאה לאור התנגדותו להגבלות החוקתיות על הממלכה ואחמד שאה מונה תחתיו בגיל 11 בלבד.

## ביוגרפיה
בתקופת מלכותו נאלץ אחמד שאה קאג'אר להתמודד עם אנרכיה פנימית והתערבות זרה בקנה מידה רחב, בעיקר של האימפריה הבריטית והאימפריה הרוסית. בתקופת מלחמת העולם הראשונה נכנסו כוחות צבאיים עות'מאנים ורוסים לחלקה הצפוני של איראן ועשו בשטח זה כבשלהם.

אחמד שאה נדחק מהשלטון בשנת 1921 בעקבות הפיכה של רזא ח'אן פהלווי והשתלטותו על הכוחות הצבאיים, ובשנת 1923 עזב את איראן יחד עם משפחתו. הוא הודח רשמית בשנת 1925 עם הכתרתו של רזא ח'אן פהלווי לשאה החדש.

הוא נפטר בשנת 1930 בצרפת.

## קישורים חיצוניים

* מאמר רקע על אחמד שאה 
* מאמר על שושלת קאג'אר 
* [סקירה היסטורית](http://www.maharonov.com/docs/Iran%20(tavla).doc) (טבלה)

שושלת קאג'ארית
קטגוריה:מלכי פרס
קטגוריה:מעוטרי מסדר אוסמניה
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור אנדריי הקדוש
קטגוריה:מהגרים מאיראן לצרפת
קטגוריה:ילידי 1898
קטגוריה:נפטרים ב-1930
בנימין טמקין

**בנימין** (**בני**) **טמקין** (נולד ב-7 במרץ 1945) הוא פרופסור למדע המדינה, וחבר כנסת בכנסת ה-13.

## ביוגרפיה
טמקין נולד במונטריי שבמקסיקו ועלה ארצה בשנת 1971. הוסמך לתואר שני במדע המדינה באוניברסיטה העברית בירושלים ולדוקטור באוניברסיטת קולומביה בניו יורק. לאחר עלייתו ארצה שירת תקופה קצרה בצה"ל.

פעילותו הפוליטית בישראל החלה בקבוצת השמאל הסטודנטיאלית שפעלה באוניברסיטה העברית. מאוחר יותר היה פעיל במוקד ושל"י. פעילותו המפלגתית ברצ החלה בשנת 1983 שעה ששל"י חברה לרצ-התנועה לזכויות האזרח ולשלום. בשנת 1985 נבחר ליו"ר מועצת המפלגה ובשנת 1989 נבחר למזכ"ל רצ. בתפקיד זה החזיק עד בחירתו לכנסת השלוש עשרה, בה כיהן בשנים 1992–1996. כחבר הכנסת טמקין היה יו"ר ועדת חקירה פרלמנטרית בנושא אלימות בקרב בני נוער ויו"ר ועדת המשנה לנוער במצוקה, מלבד חברותו בוועדת העבודה והרווחה וועדת הפנים ואיכות הסביבה.

בתום כהונתו בכנסת היה למנכ"ל משותף של מפלגת מרצ ואחד מחברי הסיעה. לאחר שב-1999 לא הצליח להיבחר לכנסת, חזר טמקין לעיסוקיו באקדמיה ובשנת 2000 שב לחיות במקסיקו ושימש יועץ אסטרטגי לאוניברסיטת סידה. עקב כך טמקין סירב בשנת 2002 לתפוס את מקומו של אמנון רובינשטיין בכנסת ובמקומו הושבע עוזי אבן. בשנת 2003 הצטרף לסגל המכון הדרום-אמריקאי למדעי החברה (FLACSO) בדרג פרופסור.

## קישורים חיצוניים

* 

קטגוריה:ישראלים שנולדו ב-1945
קטגוריה:חברי הכנסת מטעם מרצ
קטגוריה:חוקרי מדע המדינה ישראלים
קטגוריה:חברי הכנסת השלוש עשרה
קטגוריה:חברי הכנסת: אנשי מחקר ואקדמיה
קטגוריה:ישראלים ילידי מקסיקו
סזאר

**סזאר** (César) הוא שם משפחה צרפתי, ספרדי ופורטוגזי שמשמעותו קיסר.

קטגוריה:שמות משפחה
קטגוריה:שמות פרטיים לגברים
פרס סזאר

**פרס סזאר** (בצרפתית: **César du cinéma**) הוא פרס האקדמיה הצרפתית לקולנוע (Académie des Arts et Techniques du Cinéma), והוא המקבילה הצרפתית לפרס האוסקר האמריקאי.

## היסטוריה
הפרס מוענק החל משנת 1976. טקס חלוקת הפרס נערך מדי פברואר ב-Théâtre du Châtelet בפריז. בטקס הראשון חולקו 13 פרסים ונכון ל-2021, ישנם 22 פרסים. הזוכים נבחרים על ידי 4,000 אנשי מקצוע בשתים עשרה קטגוריות באקדמיה הצרפתית (בדומה לפרס האוסקר). חברי האקדמיה מצביעים פעמיים: פעם אחת בשביל לבחור את המועמדים ובהצבעה השנייה בוחרת את הזוכים.

הפרס קרוי על שם הפסל הצרפתי סזאר באלדאצ'יני (César Baldaccini), אשר פסלוניו מוענקים כפרס.

הסרט הישראלי הראשון שזכה בפרס הוא "ואלס עם באשיר", שזכה בקטגוריית "הסרט הזר הטוב ביותר" לשנת 2009. בשנת 2006 היה הסרט "ללכת על המים" מועמד בקטגוריה זו, אך לא זכה.

## קטגוריות הפרס
רשימת הפרסים המוענקים בטקס: (נכון ל-2021)
* פרס סזאר לסרט הטוב ביותר
* פרס סזאר לבמאי הטוב ביותר
* פרס סזאר לשחקן הטוב ביותר
* פרס סזאר לשחקן משנה הטוב ביותר
* פרס סזאר לשחקן המבטיח ביותר
* פרס סזאר לשחקנית הטובה ביותר
* פרס סזאר לשחקנית המשנה הטובה ביותר
* פרס סזאר לשחקנית המבטיחה ביותר
*פרס סזאר לתסריט המעובד הטוב ביותר
* פרס סזאר לתסריט הטוב ביותר
*פרס סזאר לסרט הבכורה הטוב ביותר
*פרס סזאר לסרט הזר הטוב ביותר
*פרס סזאר לסרט האנימציה הטוב ביותר (באורך מלא/קצר)
*פרס סזאר לסרט התיעודי הטוב ביותר
*פרס סזאר לסרט הקצר הטוב ביותר
* פרס סזאר לצילום הטוב ביותר
*פרס סזאר לעיצוב התלבושות הטוב ביותר
* פרס סזאר לעריכה הטובה ביותר
* פרס סזאר לפסקול הטוב ביותר
* פרס סזאר לסאונד הטוב ביותר
*פרס סזאר לעיצוב ההפקה הטוב ביותר
* פרס סזאר לשם כבוד
***קטגוריות בעבר**
*הסרט הטוב ביותר מהאיחוד האירופי (2002–2004)
*הפוסטר הטוב ביותר (1986–1990)
*המפיק הטוב ביותר (1995–1996)
*התסריט הטוב ביותר (מעובד או מקורי) (1976–2005)
*הסרט הטוב ביותר בשפה הצרפתית (1984–1986)
*הסרט התיעודי הקצר הטוב ביותר (1977–1991)
*סרט האנימציה הקצר הטוב ביותר (1977–1990)

## קישורים חיצוניים

* 

* 

*
קטגוריה:ערכים שבהם תבנית בריטניקה אינה מתאימה
סזאר
קטגוריה:צרפת: פרסים קולנועיים
אסתי ג. חיים

**אסתר ג. חיים** (נולדה ב-14 בנובמבר 1963) היא סופרת ישראלית. כלת פרס "ברנר" לספרות לשנת 2014 ספריה עוררו דיון בנושאים שונים כזהות ישראלית, זהות נשית וזהותם המורכבת של בני הדור השני לניצולי שואה.

## ביוגרפיה
נולדה ביפו כאסתר גולדשטיין (ומכאן האות ג' בשמה). גדלה בחיפה של שנות השבעים. למדה מחול וסיימה לימודי תיאטרון באוניברסיטת תל אביב. שיחקה בתיאטראות שונים, בין היתר התיאטרון הקאמרי, בהצגותיו של חנוך לוין.

חיים פרסמה סיפורים קצרים ומאמרים בכתבי עת שונים, וסיפורים פרי עטה התפרסמו באנתולוגיות ספרותיות שונות בארץ ובעולם. ספרה הראשון, "רקדנית שחורה בלהקת יחיד" (1997) זכה לשבחים כמחדש בכתיבתם של בני הדור השני לניצולי השואה. גם ספריה הבאים זכו לביקורות משבחות, בהם גם ספרה "אנשי פינות" (2013), המתורגם לשפות אחדות. כתיבתה עוסקת בנושאים כגון הדור השני לשואה, משפחה, אמהות ועוד. ספריה נלמדים במספר אוניברסיטאות בארץ במסגרת לימודי מגדר, ספרות וקורסים העוסקים בדור השני לשואה, ובאוניברסיטאות שונות בעולם.

חיים מרצה לכתיבה יוצרת והבעה בחוגים לקולנוע, עיצוב ואומנות במכללת סמינר הקיבוצים. בנוסף היא מנחה סדנאות כתיבה ב"קתדרה" וב"בית אריאלה" ושימשה "סופרת אורחת" במחלקה לכתיבה לתואר שני, בחוג לספרות, אוניברסיטת באר שבע.

חיים נשואה ואם לשניים.

## פרסים ומענקים
* תחרות הסיפור הקצר של "הארץ" - מקום שלישי, 1994
* כלת פרס היצירה ע"ש ראש הממשלה לוי אשכול לשנת 2003
* מענקי התפנות לכתיבה מטעם קרן יהושע רבינוביץ לאמנויות תל אביב - 2000, 2004
* מלגת כתיבה ושהות מטעם "Fondation Ledig-Rowohlt" בלוזאן, שווייץ - 2006
* מענק התפנות לכתיבה מטעם אקו"ם - 2012
* פרס ברנר - 2014
* פרס היצירה לסופרים עבריים ע"ש רוה"מ לוי אשכול - 2015
* מענק תרגום לשפה האיטלקית מטעם פרויקט "עם הספר"

## ספריה
*1997 **רקדנית שחורה בלהקת יחיד** - הספרייה החדשה, קובץ סיפורים.
*1999 **חיינו השניים** - הספריה החדשה. רומן, מבוסס על יומנים שכתב אביה על חוויותיו כילד במהלך מלחמת העולם השנייה, ועד ימינו, כשסוד משפחתי טמון בהם.
*2003 **מחר יקרה לנו משהו טוב** - ידיעות-פרוזה עברית, רומן.
*2007 **שלושתם** - ידיעות-פרוזה עברית, רומן.
*2013 **אנשי פינות** - כנרת זמורה-ביתן דביר, רומן.
*2020 **סיד** - אחוזת בית, נובלות

## קישורים חיצוניים

* 
* 
* 
* 
* 
* 

;מכתביה
* 
* 
* 
* 
* 
* 
* מעבורת, פרויקט הסיפור הקצר: "קיץ", "רקדנית שחורה בהלקת יחיד"
*המסע מן החדר באתר אלכסון, 2015

* , איך נראית השכחה, באתר אלכסון, 8 באוקטובר 2013
* 
;מן הביקורת
* רן יגיל, אמאבא - החיים הם במקום אחר. על אסתי ג. חיים, "בננות Blogs" , 18 בינואר 2009
* 
* 
* ירון אביטוב, רוח חיים בשכונת בירקנאו, מוסף שבת, 3 במאי 2013
* 
* אלי אשד, לקרוא מהפינה :על "אנשי פינות" מאת אסתי ג. חיים, באתר יקום תרבות, 14 באוקטובר 2013
* עדנה אברמסון, ילדה שקופה: "אנשי פינות" של אסתי ג. חיים, באתר הרפובליקה הספרותית, 25 באפריל 2013
* ליאור גרנות, על "אנשי פינות"' אתר פסיכולוגיה עברית
* 
* 
* 
* 

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:זוכות פרס ברנר
קטגוריה:זוכי פרס ברנר
קטגוריה:נשות הדור השני לשואה
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:זוכי תחרות הסיפור הקצר של "הארץ"
קטגוריה:זוכות תחרות הסיפור הקצר של "הארץ"
קטגוריה:ישראליות שנולדו ב-1963
קטגוריה:ישראלים שנולדו ב-1963
מוחמד ותד

**מוחמד איברהים ותד** (בערבית: **محمد وتد**; תעתיק מדויק: **מחמד ותד**; 1 ביוני 1937 - 24 בספטמבר 1994) היה חבר הכנסת מטעם מפלגות מפ"ם וחד"ש. קודם לכן שימש עורך עיתון "על המשמר" בשפה הערבית.

## ביוגרפיה
ותד נולד בשנת 1937 בג'ת ולמד בבית ספר מקומי. לאחר תקופה קצרה בתנועת הנוער בנק"י הצטרף לתנועה הערבית המקבילה לתנועת "השומר הצעיר", במסגרתה נבחר להנהגת התנועה. את לימודיו התיכוניים סיים בבאקה אל-גרבייה ומאוחר יותר למד בחוג ללימודי אסיה ואפריקה באוניברסיטת תל אביב.

בהמשך לפעילות בתנועת הנוער, ותד היה פעיל בשורות מפ"ם במגזר הערבי. תקופה ארוכה שימש עורך עיתון התנועה בערבית, "אל מרצאד" (המקביל לעיתון "על המשמר") וחבר הוועדה המדינית של מפ"ם. כן התמנה לחבר הנהלת המרכז ללימודים ערביים ופעל במועצות ציבוריות שונות הנוגעות למגזר הערבי. לפרנסתו עסק בכתיבה ובעריכה. ב-1970 הוצג מחזהו "דו קיום" בתיאטרון חיפה בבימויה של נולה צ'לטון.

בבחירות למועצות בשנת ב-1978 התמודד על ראשות מועצת ג'ת, אך הפסיד בסיבוב השני.

בשנים 1981–1988 כיהן כחבר הכנסת בכנסת ה-10 וה-11. לשתי כנסות אלו נבחר מטעם מפ"ם במסגרת המערך. בכנסת ה-11 פרש ותד עם חברי מפ"ם לסיעה נפרדת ובשנת 1988. טרם הבחירות, פרש ממנה והצטרף למפלגת חד"ש, עקב חילוקי דעות עם אלעזר גרנות, שדחה את תוכנית השלום שהציג דובר אש"ף בסאם אבו שריף ("מסמך אבו שריף"). לאורך שבע שנות כהונתו היה חבר ועדת החינוך והתרבות וועדת הפנים ואיכות הסביבה.

לאחר סיום כהונתו בכנסת ניהל וערך את העיתון "כל אל-ערב" בנצרת ובשנותיו האחרונות ניהל משרד יחסי ציבור.

ותד נהרג בשנת 1994 בתאונת דרכים. היה נשוי ואב לשבעה.

## קישורים חיצוניים
* 
* 
* 

## הערות שוליים

קטגוריה:חברי כנסת ערבים
קטגוריה:ג'ת: אישים
קטגוריה:בוגרי השומר הצעיר
קטגוריה:בוגרי אוניברסיטת תל אביב
קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם מפ"ם
קטגוריה:חברי הכנסת מטעם חד"ש
קטגוריה:הרוגי תאונות דרכים בישראל
קטגוריה:עורכי על המשמר
קטגוריה:חברי הכנסת העשירית
קטגוריה:חברי הכנסת האחת עשרה
קטגוריה:חברי הכנסת: אנשי תקשורת
קטגוריה:עיתונאים ערבים ישראלים
קטגוריה:ישראלים שנולדו ב-1937
קטגוריה:ישראלים שנפטרו ב-1994
להסה דה סלה

**לָהסַה דֶה סלַה** (בספרדית: **Lhasa de Sela**; 27 בספטמבר 1972 — 1 בינואר 2010), הידועה בכינויה **להסה**, הייתה זמרת ילידת ארצות הברית, שגדלה בילדותה במקסיקו ובארצות הברית והתגוררה במשך חייה הבוגרים בקנדה ובצרפת. להסה ידועה בקולה הייחודי ובשירתה בשפות שונות.

## ביוגרפיה
להסה נולדה בביג אינדיאן, מדינת ניו יורק, לאב מקסיקני ממוצא פנמי-פולני-צרפתי-ספרדי, ולאם אמריקאית יהודייה ממוצא לבנוני-סקוטי-רוסי. בעשור הראשון לחייה נדדה עם משפחתה ברחבי ארצות הברית באוטובוס ילדים שהוסב למטרה זו, ולמדה יחד עם שלוש אחיותיה בחינוך ביתי. 
## קריירה
כשהייתה להסה בת שלוש עשרה התחילה לשיר בבית קפה יווני בסן פרנסיסקו. בגיל תשע עשרה עברה למונטריאול ושרה במשך חמש שנים בבארים, שם פיתחה את החומר המוזיקלי אשר שימש לאלבומה הראשון, *La Llorona*, שיצא לאור ב-1997. באלבום זה, המכיל שירים דרום אמריקאיים מסורתיים לצד שירים מקוריים, ניכרות השפעות עמוקות מהמוזיקה המקסיקנית, אך קיימות בו גם השפעות של מוזיקה צוענית מזרח-אירופאית ושל רוק אלטרנטיבי. האלבום יצא לאור תחת חברה עצמאית ממונטריאול, בשם אודיוגרם (Audiogram) וזכה  להצלחה רבה.

ב-1999, אחרי מסע הופעות ממושך באירופה ובאמריקה הצפונית, עזבה להסה את קריירת השירה שלה ועברה לצרפת על מנת להצטרף לשלוש אחיותיה בחברת קרקס-תיאטרון בשם פּוֹצֶ'רוֹס (Pocheros). לאחר זמן מה חזרה למרסיי ושבה לכתיבת שירים. היא חזרה למונטריאול להפיק את אלבומה השני, *The Living Road*, שיצא בשנת 2003. בעוד ש-*La Llorona* נכתב רובו בספרדית, *The Living Road* כלל גם שירים בצרפתית. לאחר הוצאת האלבום יצאה להסה עם להקתה לסיבוב הופעות בן שנתיים, בשבע עשרה מדינות. היא הייתה זמרת אורחת של הלהקה האנגלית טינדרסטיקס (Tindersticks) ברצועה 'Sometimes it hurts' מתוך אלבומם 'Waiting for the moon', ומאוחר יותר הצטרפה לסולן הלהקה סטיוארט סטייפלס (Stuart Staples) לדואט ברצועה 'That Leaving Feeling', מתוך אלבומו 'Leaving Songs'. כמו כן היא התארחה באלבומים של הזמרים הצרפתיים ארתור ה' (Arthur H) וג'רום מינייה (Jérôme Minière), ובלהקה הצוענית צרפתית Bratsch.

## פרסים והכרה
אלבומה La Llorona זכה בפרס פליקס (Félix Award) עבור "Artiste québécois — musique du monde" בשנת 1997, ופרס ג'ונו (Juno Awards) הקנדי עבור זמרת מוזיקת עולם הטובה ביותר בשנת 1998.
להסה קיבלה את פרס מוזיקת העולם של ה-BBC עבור האומן הטוב ביותר באמריקה לשנת 2005. מכירות שני אלבומיה יחד מתקרבות לסף המיליון ומקודמות בעיקר מפה לאוזן.

## מוות

להסה נפטרה בביתה שבמונטריאול ב-1 בינואר 2010, לאחר 21 חודשי מאבק במחלת סרטן השד.

## דיסקוגרפיה

* 1998 – La Llorona
* 2003 – The Living Road
* 2009 – Lhasa
* 2017 – Live in Reykjavik


## וידאו

* 1997 – El Desierto
* 2003 – Con Toda Palabra


## קישורים חיצוניים

* 

* ביוגרפיה קצרה
* סקירה וראיון של RootsWorld.com על ''The Living Road''
* ראיון ברדיו NPR
* ראיון קצר
* דברים לזכרה בבלוג רדיו בבילון
* 

## הערות שוליים

קטגוריה:זמרות אמריקאיות
קטגוריה:זמרים אמריקאים
קטגוריה:נפטרות מסרטן השד
קטגוריה:אמריקאיות שנולדו ב-1972
קטגוריה:אמריקאים שנולדו ב-1972
קטגוריה:אמריקאיות שנפטרו ב-2010
קטגוריה:אמריקאים שנפטרו ב-2010
מארקו יאריץ'

**מארקו יאריץ**' (בסרבית קירילית: **Марко Јарић**; נולד ב-12 באוקטובר 1978 בבלגרד, יוגוסלביה) הוא כדורסלן עבר סרבי ששיחק בעמדת הקלע באירופה וב-NBA, וייצג גם את נבחרת הכדורסל של יוגוסלביה.
## קריירה
יאריץ' שיחק לראשונה בצורה מקצוענית בקבוצה פריסטרי מיוון. לאחר שנתיים ביוון, יאריץ' עבר לקבוצת טים סיסטם בולוניה מאיטליה. בשנת 2000 הוא נבחר במקום ה-30 בדראפט על ידי הלוס אנג'לס קליפרס אך החליט להישאר באירופה ועבר אל היריבה העירונית של טים סיסטם, קינדר בולוניה. יאריץ' הפך לשחקן היחיד בתולדות הליגה האיטלקית שהיה שותף פעמיים ברציפות לזכייה באליפות בשתי קבוצות שונות, עם טים סיסטם ב-2000 ועם קינדר ב-2001. לאחר שנתיים בקינדר, יאריץ' חתם בקבוצת לוס אנג'לס קליפרס שבחרה בו בדראפט. לאחר שלש עונות במדי הקליפרס, יאריץ' עבר בטרייד למינסוטה טימברוולבס תמורת סם קאסל. בדצמבר 2009, עבר לשחק בקבוצת הכדורסל הספרדית ריאל מדריד.

יאריץ' שיחק בנבחרת יוגוסלביה באליפות אירופה בכדורסל 2001 ובאליפות העולם 2002, ועזר לה לזכות במדליית הזהב בשתי התחרויות, כאשר באליפות הראשונה הוא נבחר לחמישיית הטורניר. הוא שיחק גם בנבחרת יוגוסלביה באליפות אירופה עד גיל 22 בשנת 1998, וזכה איתה בזהב.

יאריץ' התחתן עם הדוגמנית אדריאנה לימה בשנת 2009, ולהם נולדו שני ילדים. בשנת 2016 התגרשו.

## קישורים חיצוניים

* דף השחקן ב-NBA.com

קטגוריה:כדורסלני פריסטרי אתונה
קטגוריה:כדורסלנים סרבים
קטגוריה:כדורסלני פורטיטודו בולוניה
קטגוריה:כדורסלני וירטוס בולוניה
קטגוריה:כדורסלני ממפיס גריזליס
קטגוריה:כדורסלני מינסוטה טימברוולבס
קטגוריה:כדורסלני לוס אנג'לס קליפרס
קטגוריה:כדורסלנים יוגוסלבים
קטגוריה:כדורסלני ברוקלין נטס
קטגוריה:כדורסלני ריאל מדריד
קטגוריה:כדורסלני מנס סאנה סיינה
קטגוריה:בחירות דראפט של לוס אנג'לס קליפרס
קטגוריה:סרבים שנולדו ב-1978
ישמעאל בן נתניה

**ישמעאל בן נתניה** (לפעמים: ישמעאל בן **נתניהו**) היה רוצחו של גדליה בן אחיקם, מנהיג "שארית הפליטה" שנשארה בארץ אחר חורבן בית המקדש הראשון.

## סיפור הרצח
[ממוזער | ימין | גדליה נרצח בידי ישמעאל, [יאן לאוקן, 1704]] לאחר חורבן בית ראשון, כאשר רוב עם ישראל הוגלו לבבל, מספר קטן של יהודים הורשו להישאר בארץ ישראל, ועל אנשים אלה הציב נבוכדנצר מלך בבל את גדליה בן אחיקם. בין הנותרים בארץ היה ישמעאל בן נתניה שהיה מבית דוד, ולכן שאף ישמעאל בן נתניה להחזיר את המלוכה למשפחתו, ולא ראה בעין יפה את היחסים עם הבבלים. רציחתו של גדליה בן אחיקם על ידי ישמעאל בן נתניה מתוארת בספר ירמיה:

יום לאחר הרצח הגיעה משלחת בת שמונים איש משאר הפליטה היהודית בארץ ישראל - שכם, שילה ושומרון, וישמעאל בן נתניה מפתה אותם לתוך העיר ורוצח את כל המשלחת, למעט עשרה אנשים שמבטיחים לתת לו את כספם בתמורה לחייהם. את שאר היהודים שנשארו במצפה הוא שובה, עד שיוחנן בן קרח מאנשי גדליהו בן אחיקם מוצא אותו בגבעון וישמעאל נמלט אל עמון.

### השלכות הרצח
רצח גדליהו בן אחיקם הביא להתפוררות נוספת של תושבי יהודה. בתקופה זו ברחו רבים מבני יהודה למצרים ולארצות אחרות. רצח פוליטי זה נחשב לאסון היסטורי בהיסטוריה היהודית ולסוף תקופת הבית הראשון, ויום ג' בתשרי שבו או בסמוך לו בוצע הרצח (ג' או א' בתשרי) נקבע כיום תענית ומוכר כצום גדליה. בספרים חסידיים מוזכר צום זה בדרגת צום תשעה באב משום שהמנהיג האחרון שהנהיג ברצון העם היה גדליה בן אחיקם ועם מותו נתפזרו כליל יושבי הארץ.

## הערות שוליים

קטגוריה:אישים בספר ירמיהו
קטגוריה:מתנקשים פוליטיים בתנ"ך
קטגוריה:אישים באימפריה הבבלית החדשה
קטגוריה:צום גדליה
פסטל רך

שמאל|ממוזער|250px|פסטלים רכים, ערכה במותג ''רמברנדט'' של חברת Talens
**פַּסְטֵל רך** הוא מקלון פסטל, המיועד לציור ורישום. כמו מקלוני פסטל אחרים, הוא מורכב מתערובת של צבען וחומר מילוי, כגון גומי ערבי. אין הבדל מהותי בזהות המרכיבים בין גירי פסטל (או "פסטל יבש") לבין פסטל רך, וההבדל בין השניים הוא ברכות המקלון ואופי מריחתו על הדף. פסטל רך חלק יותר במרקמו וקל למריחה, אך הוא משאיר יותר פירורי אבק מגיר פסטל, והרכבו כולל יותר פיגמנט ופחות חומר מילוי. בפסטלים רכים איכותיים, חומר המילוי לא יכלול כלל חימר וחומרים כבדים נוספים, ולרוב יהיה מסיס במים. חומר המילוי לעולם אינו שמנוני, בניגוד לפסטל שמן.

## שימושים
פסטלים רכים הם סוג הפסטל הנמכר ביותר לשימוש אמנים, היות שהוא נוח יותר לציור מגירי פסטל, ולרוב עולה מעט פחות מפסטל שמן באיכות דומה. ניתן למרוח את הפסטל בשכבות, ולהגיע לדקויות עדינות וסגנון ציור ריאליסטי; מנגד, ניתן ליצור תמונות אבסטרקטיות ואקספרסיביות בקלות על ידי מריחה גסה, שימוש בממיסים ומריחת השכבות לאחר הנחתן על הנייר באמצעות מרית ציירים. עבודה עם פסטל רך כוללת את המקלונים (המגיעים בצורה של מלבנית או גלילית), עפרונות לבנים ושחורים נטולי גרפיט לסימון קווי מתאר, מספר מריות וחרטים לערבוב עדין של הפסטל המרוח, ושימוש רב באצבעות להשגת אפקטים נוספים.

## סוגים שונים של פסטל רך

פסטל רך מגיע במספר קטגוריות שונות: 
***פסטל רך למתחילים** כולל כמות גדולה יחסית של חומר מילוי ותוספת של צבען גיר לריכוך, ובהתאם גווניהם בהירים וחיוורים יחסית.
***פסטל רך לאמנים** כולל כמות מוגדלת של צבען, צמצום של חומר מילוי ושילוב של חומרים מאגדים קלים יותר, לרוב ללא שעווה.
***פסטל שעווה** (Crayon): פסטל בו חומר המילוי כולל בעיקר שעווה, פחם וגיר. משמש כעפרון צביעה ראשון לילדים בכיתות הנמוכות, היות שאינו רעיל ורך מאוד לשימוש. אינו משאיר אבק הודות לשעווה, אך מנגד לא ניתן למריחה באמצעות האצבע. ניתן לערבוב רק בחימום מוקדם, או שימוש בממיסים כימיים. קיימים פסטלי שעווה מסיסים במים (לרוב על מנת להקל על ניקיון כתמים לא רצויים מקירות).

## קישורים חיצוניים
*אחוות הפסטל של אמריקה אתר מאגד לציירי פסטל, הכולל פסטל רך
*פסטלי שעווה מתוצרת Crayola באתר הבית של החברה
*פסטל רך של חברת קרן דאך באתר הבית של החברה
*פורום לאמנים העובדים בפסטל רך באתר WetCanvas

קטגוריה:אמנות: חומרי גלם
קטגוריה:טכניקות ציור
שי גולדמן

**שי גולדמן** (נולד ב-5 בינואר 1964 בחיפה) הוא צלם קולנוע וטלוויזיה ישראלי. זוכה פרס אופיר לצילום בשנים 2006, 2016, 2019 ו-2025.

## ביוגרפיה
גולדמן נולד ולמד בחיפה, בחטיבת הביניים בבית הספר הריאלי ובתיכון בבסמ"ת.

מסרטי הקולנוע שצילם: *[[לנגד עיניים מערביות]]* ו*[[בסמה מוצ'ו (סרט)|בסמה מוצ'ו]]* בבימוי יוסף פיצ'חדזה; *[[המנגליסטים]]* בבימוי יוסי מדמוני ודוד אופק; *[[שלוש אמהות]]* בבימוי דינה צבי ריקליס, שעליו גם זכה בפרס אופיר לצילום; *[[תנועה מגונה]]* בבימוי צחי גראד; *[[הכל מתחיל בים]]* בבימוי איתן גרין; ו*[[ההתחלפות]]* בבימוי ערן קולירין, שאיתו גולדמן עובד בקביעות. סרטו הידוע והמצליח ביותר כצלם הוא *[[ביקור התזמורת]]*, גם הוא של קולירין, שזכה בפרס המבקרים בפסטיבל קאן, בפסטיבל סרייבו, בפרס הגראנד פרי היוקרתי בפסטיבל טוקיו ובפרסים רבים נוספים בפסטיבלים בינלאומיים. גולדמן הביא לסרט המצליח איכות ויזואלית מופשטת שאפשרה ליצירה לחרוג מהמקומי ולגעת באוניברסלי וכך תרם להצלחה הבינלאומית הניכרת של הסרט. בטקס פרסי אופיר לשנת 2025, שלושה סרטים שצילם היה מועמדים לפרס הצילום: הים, כן ונאנדאורי. לבסוף זכה גולדמן בפרס, על צילום הסרט נאנדאורי.

גולדמן מאופיין בעבודתו המוקפדת והנקייה המשלבת עידון הן בקומפוזיציה והן במשחקי אור וצל. ההעמדה האסתטית הבולטת אצלו אינה מעקרת את האלמנט הרגשי והברור מהתמונה. הוא מדגיש את עבודת צוות הצילום בצילום הסצנות. הוא ניכר בסבלנות ובנכונות לעבור אתגרים.המחויבות שלו לבמאי ולסרט היא טוטלית.

מסדרות הטלוויזיה שצילם: "13 ימים" של הבמאי ערן קולירין; "חדר מלחמה" שכתב יאיר לפיד; "פרנקו וספקטור" של עמית ליאור; "30 ש"ח לשעה" בבימוי דוד אופק ושרי עזוז, שאותה כתב יוסי מדמוני.

גולדמן נשוי לכוריאוגרפית ענת דניאלי ולזוג שלושה ילדים.

## פרס אופיר לצילום

* תיקון, סרטו של אבישי סיון (2006)
* שלוש אמהות, סרטה של דינה צבי ריקליס (2016)
* מילים נרדפות, סרטו של נדב לפיד (2019)
* נאנדאורי, סרטה של אתי ציקו (2025)

## פילמוגרפיה
### קולנוע
* אדי קינג (1992) - עוזר צלם
* זהר (1992) - עוזר צלם
* לנגד עיניים מערביות (1996)
* בטרנד (1999) - סרט טלוויזיה
* בסמה מוצ'ו (2000)
* המנגליסטים (2003)
* סיפור קיץ (2004)
* המסע הארוך (2004)
* שלוש אמהות (2006)
* תנועה מגונה (2006)
* ביקור התזמורת (2007)
* הכל מתחיל בים (2008)
* המשוטט (2010)
* התפרצות X (2010)
* שלום (2011) - סרט סטודנטים
* בדרך אל החתולים (2011)
* השוטר (2011)
* ברקיע החמישי (2012)
* ההתחלפות (2012)
* אנחנו לא לבד (2012)
* שחקן ספסל (2012) - סרט קצר
* פרפה (2012) - סרט קצר
* מפריח היונים (2014)
* גאליס - המסע לאסטרה (2014)
* הגננת (2014)
* הקפות (2015)
* החזן והים (2015) - סרט קצר
* תיקון (2015)
* סוף עידן התמימות (2015)
* מיומנו של צלם חתונות (2016) - סרט קצר
* מעבר להרים ולגבעות (2016)
* חדרי הבית (2016)
* מוטלים בספק (2017)
* נולדתי בירושלים ואני עדיין חי (2019)
* מילים נרדפות (2019)
* הנה אנחנו (2020)
* ויהי בוקר (2021)

### טלוויזיה
* פלורנטין (1997-2001)
* פרנקו וספקטור (2003-2004)
* חדר מלחמה (2005)
* חמישה גברים וחתונה (2008)
* אופוריה (2012-2013)
* 30 ש"ח לשעה (2012-2014)
* אטלנטיקה (2015)
* לצבי יש בעיה (2016-)
* תיק נעדר (2019)
* ריקוד האש (2022)

## קישורים חיצוניים

מאחורי הקלעים - רותי קרן בשיחה עם שי גולדמן על מאחורי צילום קולנוע, כאן תרבות.  1 בפברואר 2019

## הערות שוליים

קטגוריה:צלמי קולנוע ישראלים
קטגוריה:זוכי פרס אופיר: צלמי קולנוע
קטגוריה:בוגרי בסמ"ת
קטגוריה:ישראלים שנולדו ב-1964
אריק להב ליבוביץ

**אריק להב ליבוביץ** (נולד ב-12 בינואר 1963) הוא עורך סרטים בתחום העלילה הדוקומנטרי וסדרות טלוויזיה. זכה בארבעה פרסי אופיר בקטגוריית העריכה הטובה ביותר, בשני פרסי העריכה הטובה בפסטיבל דוקאביב, והיה מועמד לפרס העריכה הטובה של האקדמיה האירופית ומועמדות לפרס אמי של העריכה הדוקומנטרית.

בשנת 2019 כתב את הספר "הטופוגרפיה של העריכה"

## ביוגרפיה

## מסרטי הקולנוע שערך
* "לבנון" (זוכה אריה הזהב פסטיבל ונציה) בבימוי שמוליק מעוז (עליו היה מועמד סופי לפרס האוסקר האירופי בעריכה)
*"ביקור התזמורת", "המסע הארוך", "ההתחלפות" בבימוי ערן קולירין.
*"מקום בגן עדן" בבימוי יוסי מדמוני
*"המנגליסטים", "מלנומה אהובתי" בבימוי יוסי מדמוני ודוד אופק
*"תיאום כוונות" בבימוי איל חלפון.
* "סיפורי בית קפה" בבימוי עמית ליאור
* "להציל את נטע" בבימויו של ניר ברגמן.
* "שש פעמים" - על עריכתו בסרט זה הוא היה מועמד לפרס אופיר 2013 בקטגוריית העריכה הטובה ביותר.  
* "הרחק מהיעדרו" בבימוי קרן ידעיה  
* "אפס ביחסי אנוש" -  עריכתו בסרט זה זיכתה אותו בפרס אופיר לשנת 2014 בקטגוריית העריכה הטובה ביותר.
* "היורד למעלה" - עריכתו בסרט זה זיכתה אותו בפרס אופיר 2015 בקטגוריית העריכה הטובה ביותר.
* "פוקסטרוט" - עריכתו בסרט זה זיכתה אותו בפרס אופיר לשנת 2017 בקטגוריית העריכה הטובה ביותר.
*״הבלתי רשמיים" - עריכתו בסרט זה זיכתה אותו בפרס אופיר לשנת 2018 בקטגוריית העריכה הטובה ביותר.
*"שקרים לבנים" בבימויו של יצחק רובין (1999).
*"מלחמת 90 הדקות" בבימויו של אייל חלפון (2016).
*”גולדה״ בבימויו של גיא נתיב (2023).
*"לרוץ על החול" בבימויו של אדר שפרן.

## מסדרות הטלוויזיה שערך
*"בת ים ניו יורק", "טייק אוויי" ו"עלילות דוד" בבימוי יוסי מדמוני ודוד אופק. 
*"להרוג את הסבתא", יוצרים יוסי מדמוני, ליאור שפר ודוד אופק 
*"מלנומה אהובתי", בבימוי יוסי מדמוני ודוד אופק 
*"החמישייה הקאמרית" בבימוי איתן צור.
*"פלפלים צהובים" בבימוי קרן מרגלית.

## מהסרטים הדוקומנטריים שערך
*"ההרוג ה-17" (עליו זכה בפרס העריכה בפסטיבל דוקאביב) בבימוי דוד אופק.
* "החברה הגרועה בעולם" בבימוי רגב קונטס
* "המורה אירנה" בבימוי איתמר חן (עליו זכה בפרס העריכה בפסטיבל דוקאביב)
* "לאהוב את סופיה" בבימוי אוהד יתח (עליו זכה בפרס העריכה בפסטיבל דוקאביב)
* "ילדי היטלר" בבימוי חנוך זאבי
* "האגדה על ניקולאי וחוק השבות" בבימוי דוד אופק.
* "בשבילי הם טובים מהביטלס"  בבימוי יוני ציגלר
* "צ'לרי בגדאד" בבימוי איל חלפון
* "הזירה" בבימוי מויש גולדברג ויונתן גורפינקל
* "חמישה ימים" בבימוי יואב שמיר.

## קישורים חיצוניים

* אלינור נחמיה, אריק להב ליבוביץ' בשיחה – עדיין מחפש את הנפח שלו בחדר העריכה, באתר "שורה ראשונה", 31 באוגוסט 2016
* 

קטגוריה:עורכים ישראלים
קטגוריה:זוכי פרס אופיר: עורכים
קטגוריה:ישראלים שנולדו ב-1963
קשרי משפחה

**קשרי משפחה** (באנגלית: **Family Ties**) היא קומדיית מצבים אמריקאית, אשר הופקה לשידור ברשת NBC בין השנים 1982 עד 1989. בישראל, שודרה הסדרה לאורך השנים ב, ערוץ המזרח התיכון, בערוץ הילדים ברצועת "שש פלוס" ובסטאר וורלד.

הסדרה הייתה יוצאת דופן בכך שהציבה תומך קפיטליזם ושוק חופשי כגיבור הסדרה ולא כנבל. הסדרה זכתה ב-3 פרסי אמי, ופרס גלובוס הזהב.

## תקציר העלילה
התוכנית עסקה בחייהם של בני משפחת קיטון, תושבי העיר קולומבוס. ההורים בעלי השקפת עולם ליברלית הם סטיבן קיטון, מנהל תחנה מקומית של רשת הטלוויזיה הציבורית האמריקאית, ואליס קיטון, ארכיטקטית מצליחה ושלושת ילדיהם: אלכס (אשר מגולם על ידי מייקל ג'יי. פוקס) הבן השאפתן של המשפחה בעל השקפת עולם שמרנית, מאלורי וג'ניפר. באמצע העונה החמישית של הסדרה נולד למשפחה בן נוסף בשם אנדי.

## הדמויות
*אלכס פ. קיטון - (מייקל ג'יי. פוקס)
*אליס קיטון - (מרדית' בקסטר)
*סטיבן קיטון - (מייקל גרוס)
*מאלורי קיטון - (ג'אסטין בייטמן)
*ג'ניפר קיטון - (טינה יות'רז)
*אנדרו "אנדי" קיטון - (בריאן בונסל)

## פרקים

## קישורים חיצוניים

## ביאורים

קטגוריה:ערכים שבהם תבנית בריטניקה אינה מתאימה
קטגוריה:קומדיות מצבים אמריקאיות
קטגוריה:זוכי אמי בפריים טיים: תוכניות: תסריט לקומדיה
קטגוריה:זוכי פרס גלובוס הזהב
קטגוריה:ערוץ המזרח התיכון - תוכניות רכש
קטגוריה:סדרות טלוויזיה אמריקאיות שעלו לשידור בשנת 1982
קטגוריה:תוכניות טלוויזיה שמתרחשות באוהיו